Diari Oficial de la Generalitat Valenciana


Sumari del DOGV 3597, del 05-10-1999 (1999/8309)

ORDRE de 3 de setembre de 1999, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8309


Data del document
:   03-09-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * Benidorm
    * ensenyament privat
    * transmissió de la propietat

ORDRE de 3 de setembre de 1999, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat i/o denominació específica. [1999/A8309]
  
Vistos els expedients iniciats a instància dels representants dels titulars dels centres docents privats d'ensenyaments de règim general i artístics que s'assenyalen en l'annex, en sol·licitud de la modificació de l'autorització per canvi de titularitat i/o denominació específica dels centres.
  
En els expedients de canvi de titularitat s'aporten documents atorgats davant el notari o amb signatures legitimades per este, on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura, Educació i Ciència.
  
Cada titular declara que no es troba en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impediria ser titular d'un centre docent privat.
  
Els expedients han sigut tramitats per les direccions territorials corresponents, les quals, en vista dels informes favorables de la Unitat d'Inspecció Educativa, eleven propostes favorables a allò sol·licitat.
  
Vists el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.1997), sobre el procediment per a sol·licitar l'accés, la renovació o modificació dels concerts educatius, el Reial Decret 321/1994, de 25 de febrer (BOE de 06.04.1994), sobre autoritzacions de centres d'ensenyaments artístics, i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei del Govern Valencià,
  
ORDENE
  
Primer
  
Modificar l'autorització per canvi de titularitat i/o denominació específica dels centres docents privats assenyalats en l'annex, en els termes que s'especifiquen.
  
Segon
  
Segons el que es disposa en l'apartat vint-i-cinc de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat i a introduir-ne les modificacions que per la dita ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència la present ordre.
  
DISPOSICIÓ ADDICIONAL
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 3 de setembre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Denominació genèrica: centre autoritzat de música.
  
Denominació específica: Alsina, Asociación.
  
Domicili: carrer Doctor Sanchis Sivera, 23-B.
  
Localitat: València.
  
Província: València.
  
Codi: 28445779.
  
Anterior titularitat: Mari Carmen Alsina Alsina.
  
Nova titularitat: Associació Musical Centro Alsina.
  
Denominació específica: Centre d'Ensenyament Especial SanJosé (xiquets sords).
  
Domicili: c/ Doctor Sumsi, 5.
  
Localitat: València.
  
Província: València.
  
Codi: 94715639.
  
Anterior titularitat: Fundació Doctor Sumsi.
  
Nova titularitat: Congregació de Germanes Franciscanes de la Inmaculada, Província Nostra Senyora dels Desemparats.
  
Centre concertat.
  
Anterior denominació específica: Benidorm International College.
  
Nova denominació específica: Costa Blanca International College, SL.
  
Domicili: partida de Sanz, sense número.
  
Localitat: Benidorm.
  
Província: Alacant.
  
Codi: 52064902.
  
Anterior titularitat: Benidorm International College, SL.